Mums ir skaņa.
Labi, sākam. Esam iekadrējuši.
Pirmais dubls.
Āron, pakāpies soli atpakaļ
un nāc pret kameru.
Un tagad tajā kamerā nedaudz dusmīgāk.
ĀRONS ERNANDESS BALSTA UZBRUCĒJS
- Atkāpjos... - Vienu plašu soli atpakaļ.
Šādi? Un tālāk?
Pakusties pa kreisi, pa labi.
Nāc tuvāk.
Pirms tā daru, panākšu tuvāk un nostāšos šādi.
- Tieši tā! Lieliski. - Labi.
- Nav jāsakrusto rokas. - Krustošu.
Ieslēdzam ierakstu.
Labi.
Labi. Panāc pretim vēlreiz, bet šoreiz ar prieku.
Jā.
- Tev ir jauks smaids. - Man patīk priecīgā versija.
Ļoti labi.
- Ļauj man. - Labi. Aiziet.
Tieši tā! Ļoti labi. Man patīk.
Vecīt.
Es viņu saucu par sīko.
DĪĀNS BRENČS MALĒJAIS UZBRUCĒJS
Ceru, ka skatītāji šo nepārpratīs.
Citus iepazīsti...
līdz zināmam līmenim.
Un vari novērtēt tikai pēc tā, ko redzi.
Ir daži brīži, par kuriem es domāju...
"Vajadzēja šo paredzēt."
"Dīān, vajadzēja paredzēt."
Jaunanglijas Patriots spēlētājs Ārons Ernandess apcietināts,
no mājām izvests rokudzelžos.
Ārons Ernandess šodien apsūdzēts slepkavībā.
27 gadus vecais Odins Loids tika brutāli nogalināts.
Ernandesam izvirzītas divas jaunas slepkavības apsūdzības.
Ārons Ernandess varētu kļūt par pirmo NFL sērijveida slepkavu.
PIRMS TRIM GADIEM 2010. GADA APRĪLIS
MĒS NEKOLEKCIONĒJAM TALANTUS, BET GAN BŪVĒJAM KOMANDU
Jā, Beličeks klausās.
2010. GADA NFL DRAFTS PATRIOTS SAPULČU TELPA
Ko vari dabūt?
2010. gada drafts bija kritisks mūsu nākotnei.
Vairāki profesionāli, vecāki spēlētāji devās pensijā.
Lai spētu konkurēt, bija labi jānostartē draftā.
2010. gads Patriots bija nozīmīgs.
Zaudējām labus spēlētājus. Sāka šķist,
ka komanda pasliktinās.
MAIKLS HALEJS ŽURNĀLISTS, BOSTON GLOBE
To vajadzēja atdzīvināt.
Komanda draftā veica būtiskas izvēles, kuras pilnībā visu izmainīja.
Atlikušas sešas minūtes, 40 sekundes.
Bil, jāpieņem lēmums.
Labi, Džon, pieraksti šādu spēlētāju.
Devins Makortijs, malējais aizsargs.
Jutos pagodināts, ka varēju spēlēt komandā.
Bija pienācis laiks iepludināt jaunas asinis
un atbrīvoties no vecajiem spēlētājiem.
Devin, zvana treneris Beličeks. Kā sokas?
Tūlīt kļūsi par Jaunanglijas Patriots spēlētāju.
Gribēju tev piezvanīt, apsveikt
un sveicināt komandā.
Tā NFL drafta pirmo piecu kārtu labākie spēlētāji
kļuva par Patriots komandas otro vilni.
Manuprāt, mēs ar to pamatīgi lepojamies.
Ei, Džonij, pieraksti uzvārdu.
G-R-O-N...
K-O-V-S-K-I-S.
Balsta uzbrucējs.
Kā 2010. gada NFL drafta 42. spēlētāju
Jaunanglijas Patriots izvēlas Robu Gronkovski...
...balsta uzbrucēju no Arizonas.
Kad Patriots mani izvēlējās draftā, es biju ļoti lepns.
Mana ģimene uznāca uz skatuves, apskāvāmies.
Iesaucāmies: "Hei, hei!"
Lēkājām uz vietas.
Līdz pēkšņi saņēmu zvanu no Patriots.
Labi, Rob.
Viņi teica: "Klau, Rob,
vari nokāpt no skatuves. Pietiek."
Sēdēju zālē, nodomāju: "Oho! Jau savārīju ziepes.
Esmu komandā tikai piecas minūtes, un jau savārīju ziepes."
Spēju iedomāties Bilu domājam:
"Kāpēc mēs izvēlējāmies to puišeli?"
OTRĀS KĀRTAS IZVĒLE
Paskat.
Lai Dievs apžēlojas.
Patriots bija veiksmīgs drafts. Viņi izvēlējās divus balsta uzbrucējus...
Robu Gronkovski un Āronu Ernandesu.
Kā nākamo Patriots izvēlējās
Āronu Ernandesu, kurš, starp citu, ir no Bristoles, Konektikutas.
Viņš tepat netālu spēlēja vidusskolā.
Skolā viņš bija labākais balsta aizsargs.
Viņš ieguva Džona Mekija balvu.
Manuprāt, Ārons Ernandess ir lieliska izvēle,
jo viņš ir atbalsts kā laukuma malā,
tā arī laukuma vidū.
Ernandess bija kluss puisis. Viņam bija apšaubāma pagātne Floridā.
Citas komandas teica, ka viņu neizvēlējās, jo viņam esot problēmas.
Zinājām, ka pastāvēja problēmas,
bet drafta dienā ir jāriskē.
Ieguvām pirmās kārtas līmeņa spēlētāju par ceturtās kārtas cenu.
Ja tomēr nesaskanētu, varētu no viņa atbrīvoties.
Ernandess aiz 25 jardu līnijas.
Ernandesu neizvēlējās pirmajā kārtā,
jo viņam ir apšaubāms raksturs.
Ir dažādas lietas, ko viņš darīja pēc spēles.
Komandas zināja, ka viņš nemitīgi smēķē marihuānu.
Bet nav runa tikai par to.
Mani sauc Ārons Ernandess. Dzīvoju Bristolā, Konektikutā.
Spēlēju Bristolas centra vidusskolā.
PIRMS ČETRIEM GADIEM 2006. GADA RUDENS
Āronam Ernandesam nebija laimīga bērnība.
Viņš centās atrast sevi vidusskolas posmā, kļuva par futbola zvaigzni.
Kad Āronam bija 16 gadu,
nomira viņa tēvs, kurš viņam neļāva norauties no ķēdes.
Ārons sāka sevi pazaudēt.
Viņš sadraudzējās ar huligāniem, iepazina citādāku dzīvi.
Puika cīnījās ar dažādām problēmām,
kad koledžas viņu uzrunāja, lai spēlētu komandā.
Floridas Gators
un galvenais treneris Ērbens Meiers.
Ērbens Meiers, Floridas Gators galvenais treneris,
devās pie Ārona vidusskolas direktora un teica:
"Gribam, lai pamet mācības, dodas uz Floridu."
Uzmanību, gatavību. Starts!
2007. GADA PAVASARIS
Ārons atbrauca uz Floridu 17 gadu vecumā.
Viņu joprojām nomāca pagātne.
Tajā laikā viņš kādā bārā
strīdējās par 12 dolāru parādu.
Ernandess sakāvās ar bāra vadītāju.
Viņš bārmenim iesita tik stipri, ka pārplīsa bungādiņas.
Floridā bija tā saucamais tīrītājs, kas paglāba spēlētājus no ķezām.
Tas advokāts aizstāvēja Āronu. Apsūdzības tika atceltas.
Pēc atgadījuma bārā
viņš ļoti ātri savā karjerā saprata, kāda ir futbola ēnas puse.
Tu vari iekļūt ķezā, bet par to nekas nebūs.
NFL JAUNIŅO APSPRIEDE 2010. GADS
Jūs, džeki, esat iesoļojuši Nacionālajā futbola līgā.
Jūs necenšaties tajā tikt.
Jūs nepiesakāties. Jūs jau esat līgā.
Ja, jūsuprāt, nauda uz jums atstās pozitīvu iespaidu,
rūgti maldāties.
Ja dievināt pīpēt zālīti,
pirksiet kaudzi ar zāli.
Ja jūs...
Nu, labi... Gribat, lai meloju,
kā to dara citi, kas ar jums runā.
Kad Badijs Raiens mani atlaida, Filadelfijā spēlēju trīs gadus.
Atlaida, jo viņš nevarēja uz mani paļauties.
Man lika savākt mantiņas un tīties lapās.
Man bija jākļūst gudrākam.
Pirmais jautājums aizmugurē.
Vēlējos uzzināt, ko mainījāt,
pēc tam, kad jūs atlaida un sākāt spēlēt Minesotā?
Vecīt, ir jāsavācas.
Ir jābeidz sev melot. Es beidzu smēķēt zāli.
Mainīju savu rīcību.
Sāku rūpēties par savu ķermeni, katru dienu skrēju.
Vecajiem čomiem teicu: "Nezvaniet!"
Šim mirklim ir jums visiem jābūt
kā krustcelēm, lai beidzot savāktos,
pirms jūs nošauj, pirms jūs pieķer.
Jūs pieķers.
2010. GADA TRENIŅNOMETNE
Patriots atklājuši savu treniņnometni.
Ir daudz spēlētāju, kuriem sekot līdzi. Ir jauni balsta uzbrucēji,
tajā skaitā jauniņie – Robs Gronkovskis un Ārons Ernandess.
Uz šo sezonu ir liktas lielas cerības.
Uzreiz pēc Ārona Ernandesa nolīgšanas,
manuprāt, Beličeks nodomāja: "Man ir stingra treniņu kultūra.
Komandas biedri viņu noturēs rāmjos.
Viņš ir lielisks futbola spēlētājs, kas palīdzēs mums uzvarēt."
Ārons iemiesoja to, ko Patriots centās panākt.
Komandai bija jāaug, jābūt agresīvākai.
Viņam bija augsta pašapziņa.
Viņaprāt, viņam bija jāiesaistās visās izspēlēs.
Viņš zināja, ka ir labs spēlētājs. Tā arī bija.
Breidijs met.
Ernandess.
Viņš neapstājas pie 15 metru līnijas un skrien tālāk.
Patriots uzsāka jaunu uzbrukumu veidu
ar diviem balsta uzbrucējiem.
Breidijs met uz vārtu zonu.
Jauniņais noķēra bumbu! Robs Gronkovskis veic piezemējumu.
Abi šie džeki kopā bija nepārspējami.
Joprojām skrien gar laukuma malu!
Šos džekus nevarēja nobloķēt. Viņi bija pārāk lieli.
Aizsargi nespēja nosegt, jo viņi bija pārāk ātri un aši.
Ernandess izvairās no bloka. Neticami!
Es nāku, spēlēju pozīcijās.
Cenšos no visas sirds, lai atbalstītu komandas izspēles.
Viņš ir konkurentu bieds.
Viņš ir veikls, izvairīgs.
Viņš spēj nosegt dažādas pozīcijas.
Kad Ārons Ernandess pievienojās, togad uzvarējām 14 spēles.
Un nākamajā gadā devāmies uz Superkausu.
46. SUPERKAUSS 2012. GADA 5. FEBRUĀRIS
Vidus zonā Ernandess mūk no pretiniekiem. Piezemējums!
Breidijs met uz vārtu zonu. Tur gaida Ernandess. Nenoķēra.
Ņujorkas Giants kļūst par Superkausa čempioniem!
Tā bija smaga spēle.
Mēs zaudējām, bet nodomāju: "Mēs revanšēsimies."
Pagājušajā gadā bija 14 uzvaras, divi zaudējumi.
Nākamajā spēlējām Superkausā. Mēs tā tik turpināsim.
Nākamreiz uzvarēsim.
2012. GADS, PIRMS SEZONAS
Ārons Ernandess saņems bagātīgu līguma pagarinājumu.
Piecu gadu pagarinājums, teju 40 miljonus dolāru vērts.
- Āron, apsveicu. - Paldies.
Kā reaģējāt uz jaunumiem?
Šī vieta... ne tikai mainīja manu nākotni,
man maksājot algu, bet arī padarīja mani labāku kā cilvēku,
jo šeit nevar darīt muļķības.
Ārons Ernandess intervijās
runāja klišejās, bet bija brīži, kad nodomāju: "Kas tas bija?
Kādā ziņā – muļķības?
Kas tas...? Ko tu domā ar muļķībām?"
Mums bija jāuzdod šie jautājumi, bet neviens to nedarīja.
Minējāt, ka gaidāms ģimenes pieaugums?
Jā. Gaidām meitiņu.
- Piemērotā brīdī. - 12. novembrī, jā.
- Paldies, Āron. - Paldies, vecīt.
Apsveicu!
Savā ziņā viņš ik pa laikam izmeta pavedienus par to,
ko viņš tobrīd domāja.
Mani visvairāk pārsteidza Ernandess,
viņa sniegums uz laukuma.
Manuprāt, viņam ir laba sirds.
Viņš ir lāga vīrs.
Viņš man teica, ka viņam ir jāuzmanās, ar kādiem cilvēkiem pavada laiku.
Viņš to atzīst.
Viņam tagad ir tik daudz naudas.
Mēs zinājām, ka ir kaut kādas problēmas
ārpus futbola laukuma.
Taču cerējām,
ka Patriots paņēmiens, vide viņu pozitīvi ietekmēs.
Viņš teica: "Gribu, lai spēlē vēl septiņus gadus."
Man ļoti daudz nozīmē, ka mani vēlas šajā ģimenē.
Mums ar Āronu
bija patiesa saikne, mīlestība.
Ik reizi, kad tikāmies, viņš man iedeva buču uz vaiga.
Es tā daru tikai ar saviem dēliem.
Manuprāt, viņš mani saredzēja kā mīloša tēva paraugu.
MAIRA KRAFTA 68 GADU VECUMĀ MIRST NO VĒŽA
Kad mana mīļā sieva, Maira, nomira olnīcu vēža dēļ,
Ārons man pasniedza 50 tūkstošus dolāru
bezpeļņas organizācijai, kuru izveidojām par godu Mairai.
Es teicu: "Paldies tev, Āron. Bet tev nav šis jādara.
Tavs līgums ir jau pagarināts."
Viņa acīs sariesās asaras.
"Nē," viņš teica. "Man šis ir svarīgi. Es vēlos jums palīdzēt."
Es biju aizkustināts.
- Labi! - Jā.
Man šķita, ka viņš ir ideālais Patriots spēlētājs.
Patriots bija komanda, kurā vēlējos spēlēt,
jo viņi nemitīgi uzvarēja.
Kad pievienojos komandai,
spēlēju desmito NFL sezonu savā karjerā.
Vēl nebiju spēlējis izslēgšanas spēlēs.
Esmu bijis daudzās viduvējās komandās.
Skatīties treniņus bija bauda.
Es apbrīnoju Ārona atlētismu.
Viņš bija iespaidīgs.
Pie sevis nodomāju: "Izskatās, ka spēlēsim Superkausā."
Bet visai ātri sapratu, ka kaut kas nav kārtībā.
Šeit bija savi zemūdens akmeņi.
Treniņnometnes laikā pie manis pienāca Vess Velkers.
Viņš mani saķēra aiz pleciem
un teica: "Brendon...
tavs skapītis ir starp Gronkovski un Āronu Ernandesu.
Zini, Ārons... viņš tavā priekšā aiztiks savus dzimumorgānus.
Viņš runās, kā mazgājās kopā ar savu mammu.
Ignorē to visu.
Labāk ignorē."
Kad Vess uz mani skatījās, šķita, ka viņš būtu redzējis spoku.
Man Ārons šķita lādzīgs puika.
Mans skapītis bija viņam blakus. Centos ar viņu parunāt, palīdzēt.
Taču tajā pašā laikā,
es nezinu, nu...
VESS VELKERS MALĒJAIS UZBRUCĒJS
manuprāt, bija acīmredzams, ka nebūs labi.
Kā iet, Brendon?
Mēs ģērbtuvē
bieži teicām aizskarošas un riebīgas lietas.
...un pārējie, viņi visi metās cits citam virsū!
Bet tas, ko teica Ārons,
stipri pārkāpa jebkādas jocīgo ģērbtuvju sarunu robežas.
Viņš citiem spēlētājiem krita kaklā, bļāva: "Stulbie cilvēki!"
Viņš teica, ka sados citiem pa mizu: "Es tevi nogalināšu."
Es ko tādu neuztveru kā joku.
Kad Ārons sāka ārdīties,
Dīāns pie viņa piegāja, klusi parunājās.
Man noteikti...
ar Āronu bija tuvākās draudzīgās attiecības.
Mēs bijām kaimiņi. Viņš man dzīvoja pretim ielai.
Viņa partnere pieskatīja manus bērnus.
Ik reizi, kad Ārons ārdījās,
treneris man nemitīgi jautāja: "Vai viss ir kārtībā?
Viss labi?"
Visu laiku teica: "Paprasi Dīānam."
Spēlēsim piespēles pie pretinieku 20 jardu līnijas.
Atceros vienu konkrētu reizi,
kad trenējāmies ar Tomu.
Ārons skraidīja sandalēs.
Treniņa laikā viņš smējās, mētāja bumbu,
Bilu Beličeku sauca par "tētuku".
Noliec zemē! Beidz!
Toms teica: "Vecīt, pazūdi no šejienes."
Viņš turpināja: "Ko tu dari?
Pazūdi no laukumu, sasodīts!"
To Ārons sadzirdēja. Viņš sāka mētāties ar trīsstāvīgiem lamuvārdiem
un dusmās pameta laukumu.
Bieži vien Bils šādas situācijas ignorēja.
Labi.
Izspēlējam bumbas pārtveršanu.
Atminos, ka treniņā veicām bumbas pārtveršanu.
Ķērām bumbas. Ārons sēdēja malā, teica:
"Esmu labākais ķērājs. Bil, kāpēc neesmu uz laukuma?"
Un to saka pilnīgs zaļknābis.
Bils tobrīd tikai pasmējās.
Un es...
Es nodomāju: "Kāpēc viņš viņam patīk? Es nesaprotu."
Kad esi tik talantīgs,
daudzi cilvēki izvēlas neko neteikt.
Šīs situācijas man atgādināja komandas,
kur labākajiem spēlētājiem ļāva darīt jebko, ko vēlas.
Nav svarīgi, kā uzvari. Galvenais – atnes uzvaru.
Aiziet!
Breidijs met...
Ernandess noķēra! Piezemējums Patriots labā!
Piespēle Breidijam. Viņš paskatās, met pa kreisi.
Ernandess iesoļo vārtu zonā.
Prieks redzēt, kā Ārons veic šādus manevrus.
Māņkustība. Breidijs met. Piezemējums Jaunanglijas labā!
Ārons Ernandess.
Viņš darīja tik daudz. Viņš bija lielisks.
Vēl viena uzvara, vecīt.
Ārons nemitīgi rīkojās jocīgi.
Viņš daudzus saniknoja.
Bet, manuprāt, uz laukuma, ģērbtuvē...
situācija tika kontrolēta.
Ārpus laukuma bija cits stāsts.
Pilnīgi citādāks.
Cik vērta ir tava dzīvība, vecīt?
Ja tevi gribētu novākt par 50 dolāriem,
- tevi tas saniknotu? - Tā īsti nē.
Kāda summa, tavuprāt, būtu atbilstoša?
Manuprāt, esi vērts vismaz
100 tūkstošus, vecais.
Bez komentāriem.
Ārons naktī nemitīgi kaut kur iekūlās.
Cits citu brīdinājām, sakot:
"Neizklaidējies ar sīko."
Tāds bija mūsu kods.
"Ja gribi dzīvot, neizklaidējies ar Āronu."
Kaut kas jau tobrīd bija zināms.
Vairāki mūsu kolēģi zināja,
ka viņš pavada laiku ar saviem draugiem
no dzimtās Bristolas pilsētas.
Ārons stāstīja par pavadīto laiku ar Bristolas draugiem.
Vairums cilvēku nedomāja, ka viņam tas nāk par labu.
Redzēju, ar ko viņš pavada laiku.
Es daudz ar viņu runāju par to,
ka nevajadzētu satikties ar dažām personām.
"Tu tagad dzīvo citā pasaulē. Tev nav tā jādara."
Ārpus laukuma bija strīdi, kautiņi, visādas trakulības.
Āronam teicu: "Vecīt, muļķīgi dari." Bet...
viņš joprojām nespēja atteikties no... tās bīstamās dzīves.
Izmeklētāji vētī pavedienus
27 gadus vecā Odina Loida neizskaidrojamajā slepkavībā.
Odina Loida līķis pirmdien atrasts rūpnīcas teritorijā.
27 gadus vecais Odins Loids tika brutāli nogalināts.
pusotra kilometra attālumā no Ārona Ernandesa savrupmājas.
Policija otrdienas vakarā aplenca Ārona Ernandesa māju.
Izmeklētāji viņu nenosauc kā aizdomās turamo,
taču viņa apvidus auto ir atrasts netālu no nozieguma vietas,
tādēļ policisti klauvē pie durvīm.
Āronu neaizturēja.
Policisti atbrauca, pavaicāja jautājumus.
Mēs ar Āronu par to daudz nerunājām.
Es viņam vaicāju: "Viss kārtībā?"
Atminos, ka viņš atbildēja...
"Jā, vecīt, drīz par šo visi aizmirsīs."
Traki, cik...
cik ātri viss apgriezās kājām gaisā.
JAUNĀKĀS ZIŅAS ZIEMEĻU ETLBARO
Izmeklēšanas rezultātā
pie Ernandesa mājām valda haoss.
ABC News ziņo, ka 23 gadus vecais spēlētājs
apzināti iznīcināja savas mājas augstas klases signalizāciju
un sadauzīja tālruni, pirms atliekas pasniedza izmeklētājiem.
Policija atrada ierakstu, kur Ārons un cietušais redzami
pirmdienas rītā pēc kopīgi pavadītas nakts.
Visi pavedieni norāda uz viņu,
kas šobrīd Patriots balsta uzbrucējam nav laba zīme.
Kas notika pirmdienas naktī?
Pastāstīsiet, kas notika pirmdienas naktī?
Esat iesaistīts slepkavībā?
Vēlaties ko teikt? Vai jūs aizturēs?
Aplenktais Patriots uzbrucējs
ceturtdienu pavadīja tālu prom no mājām.
Vispirms viņš aizbrauca uz Gillette stadionu.
Tālāk Ernandess skriešus devās uz ēku.
Es zināju, ka viņš trenējas svaru zālē.
Nekavējoties tur devos un vaicāju: "Āron, saki, vai tu to izdarīji?
Ja tā ir, es zinu, ka to būtu darījis ne bez laba iemesla.
Es tev sagādāšu pašu labāko advokātu.
Es segšu izmaksas."
Viņš man ieskatījās acīs,
nepamirkšķinot teica:
"Krafta kungs, es to neizdarīju. Es biju Rodailendā." Kaut kā tā.
Kad viņš to pateica, es noticēju.
Viņš mainīja manu dzīvi un to, kā runāju ar citiem, jo...
vienkārši sakot... es...
Līdz šobaltdienai...
nespēju noticēt, ka mani tā apmānīja.
PĒC SEPTIŅĀM DIENĀM 2013. GADA 26. JŪNIJS
Ārons Ernandess šodien tika apsūdzēts slepkavībā.
Viņš parakstīja 40 miljonu dolāru līgumu ar Patriots,
viņam bija priekšā spoža nākotne. Es šo nesaprotu.
Āronu izveda no viņa mājas rokudzelžos.
Šo ainu atainoja visas televīzijas stacijas.
Atceros, kā nodomāju, ka, lai kā arī Ārons patiktu, vai nē,
šķiet, viņš paveica slepkavību.
Un viņš nevar... Viņš nevar būt mūsu komandā.
Es... Nē, pilnīgas muļķības. Es to noskaidrošu.
Tobrīd tētis un Bils bija ārzemēs.
Man šķita, ka nevaram gaidīt.
Es piezvanīju tēvam. Viņš man piekrita.
Kopā piezvanījām Bilam.
Un Bils, kā jau parasti,
bija nosvērtāks. Sākumā viņš teica:
"Viņš vēl nav atzīts par vainīgu."
Jā, bija zināmas konkurences problēmas.
Viņš negribēja pazaudēt brīnišķīgu futbola spēlētāju.
Bila iekšējās sajūtas viņu mudināja nogaidīt līdz pašām beigām.
Es zināju, ka mēs to nevaram atļauties.
Un... un ne jau tāpēc, ka varētu ciest mūsu reputācija,
bet gan tāpēc, ka mums ir jārāda piemērs.
Viņš taču ir slepkava!
Vien dažus mirkļus pēc aizturēšanas
komanda no viņa norobežojās.
Taču iepriekš jau esot bijuši daudzi trauksmes signāli.
Šim vīram uz pleca sēdēja velns.
Komanda zināja, ka šī velna dēļ varēs uzvarēt.
Patriots noteikti vaicās, ko komandas biedri tobrīd zināja,
vai viņi izvēlējās kaut ko noklusēt?
PĒC ČETRĀM NEDĒĻĀM 2013. GADA 24. JŪLIJS.
Labi, nu...
šodien parunāsim par Āronu Ernandesu.
Fakts, ka kāds no komandas
tiek izmeklēts par slepkavību, ir baiss.
Mūsu domas un lūgšanas ir veltītas upura ģimenei.
Izsaku līdzjūtību jebkurai personai, kura ir sāpināta.
Jaunanglijas Patriots ir laiks doties tālāk un...
kļūt tādiem, ar kuriem fani var lepoties.
Tādēļ mēs šeit esam.
Bobs Krafts minēja, ka viņš vīlās Āronā Ernandesā.
Vai jūs arī esat vīlies?
Es atteikšos no papildu komentāriem
par vēl spēkā esošu izmeklēšanu.
Vai šis ir īstais brīdis?
Sezona vēl nav sākusies.
Ja jau runājat, vai šis nebūtu labākais brīdis?
Bet es nevaru.
Vai jums draud kāds sods?
Paldies.
Ārons Ernandess komandai vairs nebija nekas.
Draugi, esiet prātīgi.
KĀDS VĒL ERNANDESS?
Bils Beličeks spēlētājiem teica: "Par viņu runāt ir aizliegts.
Viņš vairs nav komandā. Mēs dodamies tālāk."
Tas mums visiem... bija jauns sākums.
Zinu, ka pēdējās sešas nedēļas daudzus nomāc viens jautājums.
Bet mēs centīsimies šo atstāt pagātnē, cik labi vien spējam.
Joprojām bija daudz neatbildētu jautājumu.
Boston Globe analītiskie žurnālisti veselu gadu pētīja Ārona dzīvi.
Uzzinājām, ka jau ilgi pirms Odina Loida slepkavības
Ārons Ernandess pamazām ieslīga nevaldāmā, vētrainā,
nestabilā un vardarbīgā pasaulē.
PIRMS VIENA GADA 2012. GADA 16. JŪLIJS
2012. gada jūlijā
Ārons Ernandess devās uz klubu Bostonas centrā.
Viņš pavadīja laiku ar draugu no Bristolas, kas tirgoja narkotikas.
Ernandess ar draugu devās prom no kluba,
piebrauca pie auto, kur sēdēja divi vīri,
kuri, pēc Ernandesa domām, viņu klubā nerespektēja.
Ernandess ar draugu sāka šaut.
Aculiecinieki policijai ziņo, ka pie auto piebrauca pelēks krosovers,
no kura veikti aptuveni desmit nāvējoši šāvieni.
Viņi pamuka no policijas.
Taču Ārona paranoja un narkotiku lietošana tikai auga augumā.
Viņš gribēja tikties ar Bilu Beličeku.
Ārons Bilam teica, ka viņa draudzenei un meitai draud nāves briesmas.
Beličeks vaicāja Ernandesam,
vai viņš vēlējās Patriots drošībnieku palīdzību.
Ernandess atbildēja: "Nē, paldies."
Tā vietā Ārons lūdza Bilam Beličekam, lai apmaina pret komandu Rietumkrastā.
Tā viņš tiktu prom no Jaunanglijas.
Bet Beličeks Āronam Ernandesam atteica.
2013. gada atlases laikā
Ārons Ernandess lūdza, lai samaina pret Rietumkrasta komandu.
Viņš apgalvoja, ka baidās par savas ģimenes drošību.
Kā jūs reaģējāt uz šādu informāciju?
Ziniet, visa tā padarīšana ar Āronu ir nepatīkama.
Man nav nekā cita, ko teikt šajā sakarā.
Bils Beličeks nav izskaidrojis,
kāpēc viņš nesamainīja Āronu Ernandesu,
bet noteikti tā rīkojās, jo komanda viņā ieguldīja daudz naudas,
jo viņš joprojām bija labs spēlētājs.
Šo visu ciniski saucam par futbola ēnas pusi,
kas ir kā nežēlīgs uzņēmums, kas tiecas tikai un vienīgi pēc uzvaras.
Šajā gadījumā cieta jauns vīrietis, kuru nogalināja.
Nedomāju, ka kāds zinātu,
kāpēc Ārons Ernandess nogalināja Odinu Loidu.
Odins Loids bija teju profesionāls Bostonas futbola spēlētājs.
Odinam un Āronam bija kopīgas intereses.
Viņi dievināja futbolu un ballītes.
Nav pierādījumu, ka Odins Loids bija iesaistīts
Ārona Ernandesa noziedzīgajās aktivitātēs.
Viņš bija sirsnīgs vīrs.
Daudzi viņu mīlēja.
Viņa nāve bija šokējoša.
Simtiem cilvēku ieradās uz Odina Loida bērēm.
Futbola spēlētāju piemin
viņa ģimene, draugi, komandas biedri.
Viņš bija mana klints.
Es viņu mīlu no visas sirds.
Mēs lūdzamies par šīm ģimenēm.
Tas... tas ir bēdīgs stāsts ar bēdīgām beigām.
Esam tiešraidē no tiesas prāvas.
Ārons Ernandess gaida lēmumu par viņa likteni.
Žūrijas dalībnieki, balstoties jūsu zvērestā,
jūs atzīstat apsūdzēto, Āronu Ernandesu,
kā vainīgu pirmās pakāpes slepkavībā.
Vainīgs pirmās pakāpes slepkavībā.
Āron... ko tu domāji, vecīt?
Kas, tavuprāt, būtu noticis?
Ja nolem tā rīkoties...
tiešām, kas, tavuprāt, notiks?
Tas nav loģiski.
Mēs zinājām, ka viņš nebija paraugpilsonis,
bet, vai mēs domājām,
ka šis vīrs skraida apkārt ar ieročiem, apšaudīdams cilvēkus? Nē.
Ārons bija talantīgs spēlētājs.
Viņam bija laba alga,
kuru, ja tā padomā, nevajadzēja tik lielu piešķirt.
Noteikti Ārona Ernandesa futbola karjerai
un dzīvei būtu bijis labāk spēlēt Sietlas Seahawks,
nevis dzīvot divu stundu attālumā no cilvēkiem, ar kuriem uzauga
dzimtajā pusē Bristolā.
Kāds tika nogalināts.
Jauna persona zaudēja dzīvību Ārona Ernandesa dēļ.
JŪS IEBRAUCAT FOKSBORO
Kad nopirkām komandu,
es teicu, ka mēs uzlabosim mūsu kopienu,
vērsīsim lietas par labu.
Šoreiz mēs tā neizdarījām.
Ir vecāki, kas ik dienas pamostas bez saviem dēliem.
Un jauna meita bez viņas tēva.
Mēs šeit smagi kļūdījāmies.
Es atvainojos visiem,
kas ir sāpināti.
2017. GADA 19. APRĪLĪ ĀRONS ERNANDESS CIETUMĀ PAVEICA PAŠNĀVĪBU.
VIŅŠ BIJA 27 GADUS VECS.
ERNANDESU ATTAISNOJA 2012. GADA BOSTONAS KLUBA SLEPKAVĪBĀS.
VIŅA DRAUGS NETIKA APSŪDZĒTS.
Tulkoja: Mārtiņš Grīnbergs